রংপুর বিভাগ বাংলাদেশের সাতটি প্রশাসনিক বিভাগের অন্যতম নবীন একটি বিভাগ। রংপুরকে বিভাগ ঘোষণার দাবি ওঠে ২০০৫ সালের ডিসেম্বর মাসে। জেলা আইনজীবী সমিতির উদ্যোগে আইনজীবী সমিতি ভবনে ডিসেম্বর মাসেই একটি সর্বদলীয় সভা আহ্বান করা হয়। সেই সভায় সব রাজনৈতিক দলের নেতৃবৃন্দ বিভিন্ন পেশাজীবী সংগঠনের নেতারা উপস্থিত ছিলেন। সবার সম্মতিক্রমে আইনজীবী সমিতির সভাপতি গাজী রহমানকে (প্রয়াত) সভাপতি করে ১০১ সদস্যবিশিষ্ট রংপুর বিভাগ বাস্তবায়ন কমিটি গঠন করা হয়। এর পর ২০০৯ খ্রিষ্টাব্দের ১৩ জুলাই তারিখে মন্ত্রীসভার বৈঠকে রংপুরকে বিভাগ করার সিদ্ধান্ত গৃহীত হয়। এতে একটি কমিটি তৈরি করা হয় এবং কমিটি ২১ জুলাই তারিখে প্রতিবেদন জমা দেয়। ২৫ জানুয়ারী ২০১০ সালে রংপুরকে বিভাগ ঘোষনা করা হয়। রংপুরবাসীর দীর্ঘ দিনের জোর প্রত্যাশার ফসল এটি। ইহা আটটি জেলা নিয়ে গঠিত হয়েছে।